Cianpo

Ciànpoo sevente altre varianse e grafie Cianpo, (nome uficiałe italian Chiampo) el xe on comùn de 12 137 abitanti de ła provincia de Vicensa.

 Evołusion demografica 

 Geografia 
El comùn de Ciànpo xe situà inte la zona in mexo de ła Val del Ciànpo, na vałàda ai màrxini dei Monti Lessini. La val xe delimità a nord da ła Val d'Alpon, a nord e ad est dal fiume Anjo/Guà, vanti vèrxerse a ła vasta piànura ke colega Verona e Vicensa. El torente Cianpo, omonimo del paéxe, score traverso el territorio comunal e el xe afluente del torente Alpon (e, de conseguensa, subafluente del fiume Àdexe), inte el cuale và rento visin San Bonifacio, en provincia de Verona.

Se połe catar do difarenti zone del comùn:
 la zona montana, a contatto col sistema de la Lesinia, la xe póco popolà e sfrutà da l'òmo;
 el fondoval, asè pì popolà e rico de atività agricole, industriałi ed econòmeghe, in particolar modo inte ła parte pì meridionałe.
El comùn de Cianpo el ga asè comuni visin: confina defàti ad ovest e nord-ovest co i comuni de San Gioani Larion e Vestenanova (tuti do en provincia de Verona), a nord co i comuni de Nogarołe Visentin e San Piero Musołin e ad est e a sud co i comuni di Arzenjan e Roncà.

 Arte 
De particołàr interèse storego-cultural xe i 31 capitèi votivi, calchedùni risałe al XVII sècoło, le 4 tolete del XV sècoło e le 25 nìcie inte le cuali xe rapresentae la Madona o el Croxefiso, a indicar cuanto xe radicà el sintimento rełijozo inte stà tera.

 Persone ligae a Cianpo 
Xe nati a Cianpo:
 Beato Isnardo da Cianpo (XIII sècoło)
 Paolo Mistrorigo (1804-1851), cadèmico e scritor
 Giacomo Zanella (1820-1889), presbitero e poeta
 Raffaele Righetto (1837-1891), patriota taliàn
 Silvio Negro (1897-1959), xornàlista e scritor
 Giuseppe Pino (1868-1952), inventor
 Federico Maria Mistrorigo (1895-1953)
 Tommaso Dal Molin (1902-1930), aviator
 Antonio Mistrorigo (1912-2012), véscovo catòłico
 Alessandro Faedo (1913-2001), matemàtego e informatico
 Albano Negro (1942-1988), ciclista profesionista dal 1963 al 1968 (prima maja rosa visentina)
 Paolo Negro (16 aprile 1972), calciator profesionista
 Elia Sammartin (3 marzo 1991), pilòta de liveło mondial de ła specialità "Supermotard"
Xe tanto ligà a Cianpo la figùra de beato Claudio Granzotto (S. Lùçia de Piave 1900 - Cianpo 1947) francescan, scultor del locàl santuario, copia de ła gròta de Lourdes.

Categoria:Comuni de ła provincia de Vicensa